google/wiki40b huggingface dataset:
APSA

Association for Promoting Social Action (APSA) er en indisk organisasjon som arbeider for å bedre barns levekår og grunnleggende rettigheter. Hovedformålet er å hjelpe vanskeligstilte barn, fattige og andre sårbare grupper i og utenfor slumområder i India. Organisasjonen ble stiftet i 1981 og driver sin virksomhet i byene Bangalore og Hyderabad. APSA jobber for å bekjempe barnearbeid og annen undertrykkelse gjennom flere ulike prosjekter. APSA er en partnerorganisasjon til den norske bistandsorganisasjonen FORUT.

Nammane (vårt hjem)

Nammane er et krisesenter for barn med et akutt behov for hjelp, og er i tillegg et hjem for skoleelever ved Drømmeskolen. Hit kommer barnearbeidere, gatebarn og barn fra slummen for å få beskyttelse og skolegang.

Drømmeskolen

Drømmeskolen er en barne- og ungdomsskole for barn som har blitt utsatt for grov utbytting. På denne institusjonen får barna mat, undervisning og trygghet. APSA tilbyr undervisning både på skolen og i slummen. Drømmeskolen ble ferdigstilt i 2004.

Childline/Helpline

APSA har siden 2002 drevet en gratis nødtelefon for barn i Bangalore. Telefonen er et tilbud til barn som blir misbrukt, barn som er utsatt for menneskehandel (arbeid og prostitusjon), barn som er utsatt for seksuelle overgrep, barn som blir giftet bort før lovlig alder og barn som er blitt forlatt.

Suraksha

Suraksha er et krise- og omsorgssenter for barn og unge. Navnet betyr «trygghet og beskyttelse». Senteret ble bygget i samarbeid med solidaritetslinjen Globalt Perspektiv ved Åsane Folkehøgskole i Bergen. Suraksha ble ferdigstilt i 2014.
Penair's Spirit of Alaska Award

Penair's Spirit of Alaska Award er en pris i hundesledeløpet Iditarod som tildeles «den første hundekjøreren som kommer til sjekkpunktet McGrath».

Innledning

Utmerkelsen ble første gang utdelt i 2000, og flyselskapet PenAir har hele tiden vært sponsor. Hundekjøreren som når McGrath først får en original «spirit mask» av kunstneren Orville Lind. I tillegg gir flyselskapet kreditt til en verdi på $500 som vinneren enten kan bruke på flybilletter eller flyfrakt. Utdelingen skjer ved banketten i Nome.
Paul Gebhardt var den den første som vant, mens Robert Sørlie er med sine to seire den mestvinnende. Sørlie var også den første fra Europa og Norge som vant prisen.
Nokia 1208

Nokia 1208 er en GSM mobiltelefon lansert av Nokia i mai 2007.
Seierherren (jordbær)

Seierherren er en jordbærsort som kommer fra den tyske «Sieger». 
Denne sorten var kjent fra det 19. århundre. Den ble dyrket mye i Norge i mellomkrigstiden, hovedsakelig i bygder rundt Bergen. Derfor fikk den også lokalnavnene «Askøybær» og «Askebær» (etter øyen Askøy og bygden Ask). Denne jordbærsorten er kjent for sin søte smak og er gode bær til dessert. Den ble stort sett dyrket frem til midten av 1960-tallet. Den var ofte å se i salg ved Torget i Bergen. Enda finnes det noen planter rundt omkring i små hager, men andre jordbærsorter har tatt over fordi de er mer lønnsomme å produsere.
Megasemum

Utseende

Middelsstore (15-21 millimeter), avlange, brune trebukker med forholdsvis korte antenner. Hodet er skrått fremoverrettet. Antennene er tynne og rundt halvparten så lange som kroppen hos hunnene, nesten så lange som kroppen hos hannene. Pronotum er avrundet. Dekkvingene er jevnbrede mer læraktig overflate. Beina er nokså korte og kraftige.

Utbredelse

Slekten er utbredt i Øst-Asia og det vestlige Nord-Amerika inkludert det nordvestlige Mexico.
Arnsdorf-Hilbersdorf

Arnsdorf-Hilbersdorf var en kommune som eksisterte fra 1970 til 1990 i den tidligere Kreis Görlitz i Den tyske demokratiske republikk og deretter fra 1990 til 1994 innenfor Landkreis Görlitz i Fristaten Sachsen etter Tysklands gjenforening.
Kommunen ble opprettet i 1970 gjennom en sammenslåing av kommunene Arnsdorf og Hilbersdorf. Under kretsreformen i Sachsen i 1994 og 1996 ble den slått sammen med kommunene Buchholz og Melaune til den nye kommunen Vierkirchen den 1. januar 1994.
Arnsdorf-Hilbersdorf hadde 945 innbyggere i 1971. Frem til 1988 sank innbyggertallet til 772 og til 722 i desember 1993. I samme periode sank folketettheten fra 86 til 66 innbyggere/km².
Grasdøla (Stryn)

Vern

Strynevassdraget ble vernet mot kraftutbygging i Verneplan IV for vassdrag i 1993.
John Persen

Bakgrunn

Persen vokste opp i et læstadiansk miljø på Ráigeadja i Porsanger før han begynte å studere. Han var utdannet agronom og tok lærerutdanning i Tromsø (1963–1967), etterfulgt av studier i musikkpedagogikk, satslære og komposisjon ved Musikkonservatoriet i Oslo (1968–1974). Persen studerte også komposisjon under György Ligeti i Tyskland.

Komponist og musiker

Han var studentenes representant i Norsk kulturråds utvalg for opprettelse av statlig musikkhøgskole (1969–1971), ledet aksjonene for opprettelse av Norges musikkhøgskole, var leder for UNM, Ung Nordisk Musikkfest (1970–1973) og formann i Ny Musikk (1973-1976). Sammen med Olav Anton Thommessen var han initiativtaker for opprettelse av Norsk Musikkinformasjon på første halvdel av 1970-tallet. Videre var han styremedlem i Norsk Musikkinformasjon i flere perioder på 1970- og 1980-tallet samt en av initiativtakerne til, og leder for, aksjonskomiteen for Kunstneraksjonen 1974 , initiativtaker og leder for musikk- og teatersommerskolen For Full Musikk1979 –1984), styremedlem i Norsk Komponistforenings plateselskap Norsk Musikkproduksjon (1986–87), konstituert direktør for Norsk Musikkproduksjon (1987), initiativtaker og festivaldirektør for ULTIMA Oslo Contemporary Music Festival (1990–1994), manager for Oslo Sinfonietta (1995-2001) og direktør for Norsk Musikkinformasjon (2001). 
Persen var siden 1968 en deltaker og debattant i norsk musikk- og kulturliv, både som foredragsholder og skribent i tidsskrifter og aviser.
Som komponist er John Persen kanskje mest kjent for operaen Under kors og krone (1985), et aldri oppført bestillingsverk for Den Norske Opera & Ballett basert på det blodige Kautokeino-opprøret i 1852, og for orkesterverket Over kors og krone, med utgangspunkt i det samme materialet og urfremført av Oslo-Filharmonien i 1999. I 1977 vant han en av prisene i Komponistkonkurransen i forbindelse med åpningen av Oslo Konserthus med orkesterverket čSv. Tittelen er en samisk forkortelse og betyr «Våg å vise at du er same».
Nedre Lundesgaard kulvert

Nedre Lundesgaard kulvert er en tunnel på riksvei 7 i Sokna i Ringerike kommune i Buskerud fylke. Den er 180 meter lang og ble åpnet i 2014.
Knut Frydenlund

Bakgrunn

Knut Frydenlunds foreldre var stasjonsmester Carl Hermann Frydenlund (1892–1970) og hans hustru Kjellaug Foss (1892–1979).

Utenrikspolitikk

Frydenlund tjenestegjorde i utenrikstjenesten fra 1953. I denne tiden virket han også som utenriksminister Langes personlige sekretær. Frydenlund var stortingsrepresentant fra 1969-1987, og en sterk forkjemper for norsk EF-medlemskap i 1972. Frydenlund er, bortsett fra Halvard Lange, den utenriksminister som har sittet lengst i etterkrigstiden. Han var utenriksminister under Trygve Bratteli, Odvar Nordli og Gro Harlem Brundtland. 
Frydenlund videreførte i all hovedsak Arbeiderpartiets utenrikspolitiske linje slik den hadde blitt utformet etter Norges inntreden i NATO i 1949. Han forsøkte likevel å reformere tilnærmingen til utenrikspolitikken på flere plan, han tok blant annet til orde for dialog med PLO så tidlig som i 1974. Hans visjoner omkring en om-organisering av internasjonal økonomi for å etterkomme krav fra utviklingsland, må sies å ha vært radikale i hans samtid. 
Frydenlunds forhold til sin regjeringskollega Jens Evensen (handels- og senere havrettsminister) ble mye omtalt i media. På tross av samarbeids- og kommunikasjonsproblemer, balanserte tospannet hverandre godt.
Frydenlund spilte også en sentral rolle under forhandlingene med Sovjetunionen om delelinjen i Barentshavet. Gråsoneavtalen fra 1978 ble fra norsk side sluttført av havrettsminister Jens Evensen i nært, men tidvis konfliktfylt samarbeid med utenriksminister Frydenlund.
Han ble omtalt som «det gode mennesket fra Drammen». Frydenlund fikk hjerneblødning, og døde på Ullevål sykehus i begynnelsen på sin andre periode som utenriksminister, nær 60 år gammel. 
Han ble gravlagt fra Oslo domkirke den 6. mars, til stor deltakelse fra både det offisielle Norge og publikum.

Ekteskap

Han ble gift i 1958 med sekretær Grethe Nilsen (1931–2019), datter av teatersjef Hans Jacob Nilsen (1897–1957) og Sophie Munch Roede (1907–67).
Tidsstorm

Handling

En moderne japansk infanteritropp kommer inn i en tidsstorm, og føres 400 år tilbake i tiden. Med stridsvogner, helikopter og maskingevær kommer de i konflikt og stridigheter med 15 000 samuraier, og blir etterhvert utslettet.

Om filmen

Tidsstorm har flere likhetstrekk med den amerikanske filmen USS Nimitz forsvunnet i Stillehavet, fra 1980.
En japansk nyinnspilling av filmen - Samurai Commando Mission 1549 - kom i 2005. I 2006 kom en japanskprodusert TV-serie, Sengoku Jieitai: Sekigahara no Tatakai, basert på filmene.
Dyngehus

Dyngehus borg (Svensk: Dynge borgruin) var en norsk borg  ved Skredsvik i Båhuslen. Ruinene ligger i dag i Uddevalla og heter Gullmarsberg. Borgen virket som en festning fra ca. 1250 til starten av 1500-tallet, da den brant ned. Borgen nevnes i norsk diplommateriell flere ganger. Utgravingen av borgen ble utført i 1912-1913 av byråchef Wilhelm Berg, som også gjennomførte utgravningen av Ragnhildsholmen festning på 1880-tallet. Borgen lå i nærheten av Dragsmark kloster.
WSDL

Web Services Description Language (WSDL) er et markeringsspråk for å beskrive vevtjenester (elektroniske tjenester over verdensveven/«World Wide Web»). Hensikten er å ha en velkjent (standard) måte for å etablere dialog mellom kunder og tilbydere av elektroniske tjenester. WSDL lar en tilbyder angi hvilke tjenester den har å velge mellom, og (for hver slik tjeneste), hvilke protokoller som kan brukes for å styre dialogen mot kunden, samt hvilket format som kan brukes i samtalen.
Språket er utviklet av den frittstående organisasjonen World Wide Web Consortium. Den opprinnelige formulering (versjon 1.0) kom i 2000, mens man i dag finner en revidert og utvidet beskrivelse (version 2.0). Der beskrives protokollene SOAP og HTTP, samt dialogformatering i henhold til metaspråket XML.
Rakettbærer

Rakettbærer er et militærkjøretøy med utskytningsrampe for forskjellige rakettskytssystemer fra panservern til luftvern. Dette innbar også enkeltrørs som flerrørs rakettkastere og frittstående rakettvåpen på utskytningsrampe for rakettartilleriet. Militærkjøretøyet vil dermed fungerer som oppskytningsplattform når våpenet avfyres, som en regel i stasjonær stilling. Kjøretøyet kan være motordrevet eller ikke, ettersom funksjonen er som transportmiddel, og kan være hjuldrevet eller beltedrevet. 
Eksempler på dette er TEL (Transporter erector launcher) som på direkte norsk oversettes til «transportør-oppreiser-oppskytningsrampe», og MRL (Multiple rocket launcher) til flerrørs rakettkaster som artilleriskyts. Under transport vil rakettvåpenet enten være utildekket eller i oppskytningsbeholder.
Andreas Werckmeister

Liv og virke

Werckmeister gikk på skole i Nordhausen og i Quedlinburg. Den musikalske utdannelsen fikk han av sine onkler, Heinrich Christian Werckmeister og Heinrich Victor Werckmeister. I 1664 ble Andreas organist i Hasselfelde, ti år senere i Elbingerode og i 1696 i Martinikirche i Halberstadt.
Av Werckmeisters komposisjoner er bare heftet Musikalische Privatlust (1689) med musikk for fiolin og generalbass bevart.
Werckmeisters musikkhistoriske betydning hviler hovedsakelig på hans forslag til flere veltempererte stemminger som kalles Werckmeister-stemming. Til grunn for Werckmeisters praktiske forslag lå Marin Mersennes beskrivelse av Ming-prinsen Zhu Zaiyus (1536–1611) system for temperert stemming. Werckmeisters stemminger erstattet litt om senn de gamle middeltone-stemmingene.

Ettermæle

Johann Sebastian Bach var godt kjent med Werckmeisters skrifter, spesielt de som omfatter kontrapunkt. Werckmeister trodde at et vel utført kontrapunkt, særlig invertert kontrapunkt, var knyttet til planetenes velordnede bevegelser, noe som kan minne om Keplers syn i Harmonice Mundi. Ifølge George Buelow har «ingen annen forfatter fra perioden tolket musikk så entydig som et resultat av Guds verk,» et syn som faller sammen med Bachs. Til tross for fokuset på kontrapunkt, understreket Werckmeister i sine skrifter de underliggende harmoniske prinsippene.
I den ungarske regissøren Béla Tarrs film Werckmeister harmóniák (2000) holder rollefiguren György Eszter en monolog der han anklager den vestlige musikken for ha slått inn på en blindgate ved å omfavne Werckmeisters ideer, og at den eneste rette veien er å gå tilbake til pythagoreisk stemming.
Ane Mette Hol

Utvalgte separatutstillinger

2014 OSL contemporary, Oslo

2014 Trondheim kunstmuseum, Trondheim

2013 Kadel Willborn, Düsseldorf, Tyskland

2013 For a Length of Time“, Motive Gallery, Brussels, Belgia

2012 Kunstnerforbundet, Oslo

2012 “Upstairs“, Kadel Willborn, Karlsruhe, Tyskland

2012 Statements, Art Basel, Basel, Sveits (med Lautom Contemporary)

2010 Künstlerhaus Bethanien, Berlin, Tyskland

2010 KMR, Kunstnersenteret Møre og Romsdal

2010 Lautom Contemporary, Oslo

2009 Schürmann Berlin, Tyskland

2008 Reversed Site-Specific, Galleria Enrico Fornello, Prato, Italia

2007 Lautom Contemporary, Oslo, Norway (med Kristin Nordhøy)

Utvalgte gruppeutstillinger

2013 Shadows of a Doubt“, Tallinn Art Hall, EE

2013 Dare 2 love yourself“, Momentum (Moss) – nordisk biennale for samtidskunst, Moss, NO

2012 “Higher Ground“, Nordnorsk Kunstmuseum, Tromsø, NO

2012 Ab in die Ecke!“, Städtische Galerie Delmenhorst, Delmenhorst, DE

2012 Prism“, Museet for Samtidskunst, Nasjonalmuseet, Oslo, NO

2011 Statoil Art Award, Nominasjonsutstilling, Kunstnernes Hus, Oslo, NO

2011 L’evento immobile. Sfogliare il tempo“, House Masaccio Arte Contemporanea, San Giovanni Valdarno, IT

2011 „A Circular Play of Light and Sound“, Lautom Contemporary, Oslo, NO

2011 Festspillene i Nord-Norge, Galleri Nord-Norge, Harstad, NO

2011 „Radical Autonomy 2“, Aalst, BE

2011 Sammlung Schürmann, Sprengel Museum, Hannover, DE

2011 „Zeichnung ?“, Kunstverein Nürnberg, DE

2011 Oh how time flies“, Bergen Kunsthall NO. 5, Bergen, NO

2010 „Zeichnungen“, Sammlung Bergmeier & Sammlung Oehmen, Kunstsäle Berlin, DE

2010 „„Girl overkill #2“, Künstlerhaus Bethanien, DE

2010 „„Cimento dell’armonia e dell’invenzione: or, The Drawing Machines“, Galerija Gregor Podnar, Berlin, DE

2010 „„Goddesses“, Nasjonalmuseet, Oslo, NO

2009 Lautom Contemporary (med Susan Collins & Toril Johannessen), Oslo, NO

2009 Precarious Structures“, Palinsesti, San Vito al Tagliamento, IT

2009 „La mostra l’evento immobile, Masaccio arte contemporanea, San Giovanni Valdarno, IT

2009 Radical Autonomy“, Le Grand Café centre d’art contemporain, Saint-Nazaire, FR

2009 „The Garden of Forking Paths“, Kunsthalle Mulhouse, FR

2008 „Lights On“, Astrup Fearnley Museet, Oslo, NO

2008 The Drawing Biennial, Kunstnernes Hus, Oslo, NO

2008 Hardcore“, Sørlandets Kunstmuseum, Kristiansand, NO
Blåfjær

Beskrivelse

Blåfjær har en tynn, opprett stengel som er ugreinet, og som nederst er rødbrun og ofte forvedet. Planten kan klatre langs rette berg, men er overveiende oppreist.
Bladene er mørkt grønne, skruestilte og slanke, og jevnt fordelte oppover stilken. Bladformen er lang og smal med 1-2 cm lange lansettformede blad, hvor nervetrådene har nettstruktur.
Blomsterstanden er en vertikal klase ("aks") med 5-30 blomster, og støttebladene er kortere enn de grønngule knoppene. De 5 begerbladene er smale og grønne eller grønngule, og de to øverste likner korte kronblad. De 3 kronbladene er 5-8 mm lange, og har dypt blå eller blålilla farge, ytterst sjelden blå-hvit (ssp oxyptera). Klart blå blomster er derimot overveiende dominerende og definerer varianten ssp vulgaris. De 8 støvbærerne sitter i to grupper.
Om høsten framtrer frøkapselen med tydelig arr, og frøene er hårete med hvite vedheng. Stengelen minner om høsten om et lite kornaks, fordi de gjenværende frøbærerne da ser ut som gulhvite eller gulbrune korn.

Utbredelse

Blåfjær trives på tørr eller delvis fuktig mark, i enger og kulturbeite, nær gressplener, skråninger, slåttemark, kysthei, dyner, og langs vei og sti. 
I Norden er planten vanlig på sørvestspissen av det sørligste Finland, i Sverige opp til Gävle og Karlstad, og i hele Danmark.
I Norge vokser blåfjær i innlandet langs elvedaler og kysten fra svenskegrensa og opp til Bodø, samt i ytre Lofoten.
Neohecyra

Utseende

En nokså liten, kraftig og knudrete, kamuflasjefarget trebukk. Antennene er litt lengre enn kroppen. Pronotum har to gasnke små tenner på hver sidekant.

Utbredelse

Arten er utbredt i Sentral- og Vest-Afrika.
Bismarck Barreto Faria

Landslaget

Bismarck Barreto Faria spilte 13 landskamper for Brasils herrelandslag. Han ble tatt ut i Brasils tropp til VM i fotball 1990.
Overpresident

Overpresident (tysk: Oberpräsident) eller overregjeringspresident (Oberregierungspräsident) var en tittel på et politisk embede i kongedømmet Preussen og senere Fristaten Preussen. Overpresidenten var den øverste leder i hver enkelt av preussens ulike provinser, og hans rolle tilsvarte landsstattholderne i de østerrikske kronlandene.
På 1600-tallet og 1700-tallet ble overpresidenten utnevnt av forskjellige kurfyrster og konger, og var bare ansvarlig overfor disse. Fra 1808 til 1815 var overpresidenten forvaltningens øverste leder i de enkelte provinsene. Overpresidenten var ikke forgjengeren til regjeringspresidenten, som var direkte underlagt innenriksministeren i Preussen. Overpresidenten hadde rett til å informeres av regjeringspresidenten om alle sider av provinsen, og kunne selv gripe inn i situasjoner med overhengende farer.
Under over- og regjeringspresidenten stod en Landeshauptmann, som ledet den utøvende makten til forvaltningen i provinsene, og som ble valgt av Provinsiallanddagen eller det lokale parlamentet. Flere av overpresidentene var også corpsstudenter.
Eksokomet

En eksokomet, også kjent som en eksosolar komet eller ekstrasolar komet, er en komet som eksisterer utenfor vårt solsystem, inkludert interstellare kometer og kometer som går i bane rundt andre stjerner enn solen. Det første systemet av eksokometer ble oppdaget var rundt Beta Pictoris, en svært ung type AV-stjerne, i 1987. Per 7. januar 2013 har det blitt oppdaget og identifisert 10 slike systemer av eksokometer.
Wayne's World

Historien

Wayne (Myers) og Garth (Carvey) er programledere på deres eget kabel-TV-show i Aurora, Illinois. Hobbyene til kameratene inkluderer å spille hockey i gata, henge på «Stan Mikita's doughnut shop» (mest  sannsynlig en intern spøk mot Tim Hortons av canadiske Myers), unngå psycho hose beasts (sinnssyke damer) og høre på lokale band på «Gas Works», en hard rock-klubb i Aurora.

Bakgrunnsinformasjon

Filmen er fylt med referanser til popkulturen og startet også noen. Fraser som «Not!» og «Excellent!» skled inn i folks vokabular. Filmens alternative slutter og bruk av kamera som en rollefigur er blitt bemerket i filmstudier. Bruken av gruppen Queens låt «Bohemian Rhapsody» sendte den til andreplass på Billboard-listen over singler, nesten 20 år etter dens første utgivelse.
Wayne's World mottok for det meste positive kritikk og var en kommersiell suksess (ulikt mange Saturday Night Live-baserte filmer).
Myers var medforfatter på manuset til filmen. Hans eneste andre krediteringer som medforfatter er for hans Austin Powers-filmer.
Euroboys

Euroboys er et rockeband fra Oslo. Bandet startet opp under navnet Kåre and the Cavemen i 1990 men benyttet etter hvert Euroboys-navnet under spillejobber utenfor Norge. I 2000 ble navnet endret til Euroboys også i Norge. Bandet består i dag av Knut Schreiner (gitar/vokal), Mats Engen (bass/vokal), Trond Mjøen (gitar/vokal), Erling Norderud Hansen (keyboard), Anders Møller (trommer). Musikkstilen er soft-rock, California anno 1970. Bandet vant Alarmprisen 2005 for beste låt med «One Way Street».
Roger Machado Marques

Landslaget

Roger Machado Marques spilte 1 landskamp for Brasils herrelandslag. Han ble tatt ut i Brasils tropp til Copa América 2001.
Romanum

Romanum eller den gammelromerske bekjennelse er en svært gammel kristen trosbekjennelse, og regnes som grunnteksten til de fleste antikke trosbekjennelser av vestlig type. Den apostoliske trosbekjennelse som brukes av de fleste kirkesamfunn i Norge, bygger i stor grad på Romanum.
Romanum ble opprinnelig skrevet på gresk, som var gudstjenestespråk i de kristne menighetene i Roma fram til ca år 200. Bekjennelsen er derfor senest fra dette tidspunktet, men den har røtter lenger tilbake i Oldkirken. En likelydende, eller nesten likelydende bekjennelse, er kjent fra ca år 140. Vi kjenner til at Romanum ble brukt i forbindelse med katekese og dåp i menigheten i Roma på 200-tallet e.Kr.
Rettholt

Rettholt  er et presisjonsverktøy som brukes ofte til forlengelse til vaterpass. Rettholten er for det meste laget av aluminium også av stål og fås gjerne i lengder fra 1 til 4 meter. Rettholten brukes av tømrere, snekkere, murere, gartnere og steinleggere. Rettholten kan brukes til bl.a å streke etter, plane ut jord og grus og se om det er plant. Enkelte rettholter har innfelte libeller og kan brukes som vater. Rettholdt kan ha én måleflate, eller to parallelle.
Rettholt brukes også til å trekke av mørtel eller betong på gulv.
Fiskebrygga

Fiskebrygga er et byområde i Kristiansand som ligger mellom Kvadraturen og Lagmannsholmen. Fiskemarkedet på Fiskebrygga er en av byens turistattraksjoner, selger alle sorter norsk fisk og skalldyr, også levende. Mange restauranter tilbyr servering av mat og drikke ute og inne på begge sider av Gravanekanalen som skiller Kvadraturen fra Odderøya. Kirkens Bymisjon har sitt Bryggekapell, kafé og sykkelverkstedet «Pedalen» på Fiskebrygga.
Etter en omfattende byggevirksomhet i 1990-årene har området fått en renessanse. Husene er bygget i gammel stil og likner på sjøboder, malt i okergult og rødt. Trebrygger på begge sider av Gravanekanalen, hvor det er yrende båttrafikk om sommeren. Det er hele 4 broer over kanalen.
Ved innseilingen til Gravanekanalen fra Vestre havn ligger Kilden teater- og konserthus som åpnet i 2012.
Norgesmesterskapet i bueskyting 1955

Norgesmesterskapet i bueskyting 1955 ble arrangert i Stavanger 20.-21. august. Arrangør var Stavanger Bueskyttere.
Crabsticks

Crabsticks er navnet på et fiskeprodukt (surimi) som ble introdusert på det norske markedet på slutten av 1970-tallet. Foruten å være et populært pålegg, brukes crabsticks i salater, småretter og i middagsretter. Surimi selges vanligvis i dypfryst tilstand, men tiner raskt.
NRK Rogaland

NRK Rogaland er NRKs distriktskontor i Rogaland. Hovedkontoret ligger på Ullandhaug i Stavanger. NRK Rogaland har også kontor i Haugesund. Distriktsdirektør er fra 2008 Ragnar Christensen. NRK Rogaland har i dag 60 ansatte og driver daglige radio- og tv-sendinger i tillegg til egen internettside.
NRK Rogaland 24 ble etablert i 2005, og er en nyhetskanal som har døgnkontinuerlige sendinger. Kanalen sendes på internett og via Lyses TV-portal Altibox.